text: 40-årig tiltalt for misbrug af børn i 23 år
  13 oktober 2011 kl. 14.14
  En 40-årig mand fra Esbjerg er tiltalt for over 23 år at have misbrugt ni børn seksuelt.
  - I alt er manden sigtet for 28 forhold inden for sædelighedskriminalitet, oplyser Statsadvokaturen for Fyn, Syd- og Sønderjylland til DR Nyheder.
  Det ene af ofrene er mandens egen datter. Det første overgreb skete i 1987 og det seneste i 2010.
  Manden blev anholdt 4. oktober 2010, og siden har han siddet varetægtsfængslet.
  Den tiltalte har begået overgrebene i Greve, Hvidovre, Tåstrup og senest i Esbjerg. Et af hans ofre var kun fire år.
  Sagen begynder ved retten i Esbjerg 25. oktober, og der vendtes at falde dom 17. november.
  